Bevolking 43 541 000
Christelike bevolking 1 970 000 (4,5%)
2021 Ranglysposisie 13
2020 Ranglysposisie 7
Sedert president Omar al-Bashir in April 2019 ontsetel is, heers daar onsekerheid oor die leierskap van Soedan en watter uitwerking dit op Christene sal hê. Gelukkig, in 'n ongelooflike antwoord op gebed, lyk dit of daar noemenswaardige stappe tot geloofsvryheid is. Ná 30 jaar gaan Islamitiese wetgewing afgeskaf word en Christene vanuit 'n Moslemagtergrond gaan nie meer die doodstraf kry nie. Terwyl vervolging in Soedan steeds voortduur en houdings nie oornag verander nie, is dit baie belowend en die rede waarom Soedan ses plekke op vanjaar se Wêreldwaarnemingslys gedaal het.
Christene vanuit 'n Moslemagtergrond staar steeds uiterste vervolging in die gesig vanaf hul families en gemeenskappe; en is in gevaar van aanvalle, sosiale uitsluiting en diskriminasie indien hulle geloof ontdek word. Kerkgeboue word dikwels aangeval of selfs afgebreek.
Baie gelowiges hou steeds hul geloof geheim vir die veiligheid van hulself en hul families. Sommige bekeerlinge verkies selfs om nie hul kinders as Christene groot te maak nie, uit vrees vir die weerwraak van gemeenskapsleiers. Die vrees vir blootstelling beteken selfs dat sommige Christene vanuit 'n Moslemagtergrond met Islamitiese begrafnisse in Moslem-begraafplase begrawe word.
Ontmoet 'n Soedanese pastoor
"Die lyding van die broers en susters hier, en veral Christene vanuit 'n Moslemagtergrond, is baie moeilik. Ons het nodig dat julle hulle onthou en hul lyding sal raaksien. Mag hierdie 'n wonderlike tyd wees waarin ons ons liefde prakties aan hulle kan bewys."
Die pandemie volg na baie politiese veranderinge in Soedan. Omstandighede is so droewig dat basiese handelsware soos brood teen buitensporige pryse op die swartmark gekoop moet word.
Bid vir Soedan:
Prys God vir die stappe na geloofsvryheid in Soedan, en dat die gebede oor 'n lang tyd van Soedanese gelowiges en ander beantwoord is. Vra God dat dié in magsposisies sal voortgaan om stappe in hierdie rigting te neem en dat dit ware veranderinge in alledaagse lewens sal bring.
Bid vir beskerming vir Soedanese Christene vanuit 'n Moslemagtergrond, en dat hulle in staat sal wees om die teenstand van hul families en gemeenskappe te weerstaan.
Bid dat Christenvroue in Soedan teen seksuele geweld beskerm sal word en dat hulle die liefde van Jesus in hulle gemeenskappe sal kan bewys.
Hoe help Geopende Deure Christene in Soedan?
Geopende Deure werk saam met die plaaslike Kerk om teologiese en dissipelskapsopleiding te voorsien, asook vervolgingsoorlewing-opleiding, traumasorg, gemeenskapsontwikkeling en inkomste-genererende projekte.